JayJayThrowThrow/commonwealth-wiki-mix huggingface dataset:
শোয়ার্জশিল্ড ব্যাসার্ধ

আলোক ফোটন কৃষ্ণবিবরের যে ব্যাসার্ধের বাইরে যেতে পারে না, তাকে শোয়ার্তস্চাইল্ড ব্যাসার্ধ () বলা হয়। প্রবর্তক কার্ল শোয়ার্জশিল্ড এর নামানুসারে এর নামকরণ করা হয়েছে। \,M ভরের একটি বস্তুর ব্যাসার্ধ যদি \,2GM/c^2 হয়, যেখানে G হলো সার্বজনীন মহাকর্ষ ধ্রুবক এবং c হলো আলোর দ্রুতি, তাহলে এর থেকে কোন ফোটনই বেরিয়ে যেতে পারে না। এই ব্যাসার্ধ কৃষ্ণবিবরের একটি সীমানাকে সূচিত করে যাকে ঘটনা দিগন্ত বলা হয়। সাধারণ আপেক্ষিকতত্ত্ব থেকে প্রাপ্ত ক্ষেত্র সমীকরণকে আধানশূন্য এবং অঘূর্ণায়মান কোন নক্ষত্রের জন্যে সমাধান করলে এই ব্যাসার্ধের মান পাওয়া যায়।


এই সূত্রটি পৃথিবী,সূর্য অথবা যেকোনো বস্তুর ক্ষেত্রে প্রযোজ্য। যদি এই সূত্র দিয়ে সূর্যের শোয়ার্জশিল্ড ব্যাসার্ধ বের করা হয়, তবে যে ব্যাসার্ধ পাওয়া যাবে সেটির ভিতর সূর্যের ভরকে প্রবেশ করাতে পারলে একটি কৃষ্ণগহ্বর তৈরি করা সম্ভব।
বিষয়শ্রেণী:কৃষ্ণগহ্বর
পদ্মভূষণ

পদ্মভূষণ হলো ভারতের তৃতীয় সর্বোচ্চ অসামরিক সম্মাননা। ১৯৫৪ সালের ২ জানুয়ারি ভারতের রাষ্ট্রপতি কর্তৃক এই পুরস্কার প্রবর্তিত হয়। ভারতের অসামরিক সম্মাননাগুলির মর্যাদাক্রম অনুসারে এই সম্মাননার স্থান ভারতরত্ন ও পদ্মবিভূষণের পরে ও পদ্মশ্রীর আগে। জাতি, পেশা, অবস্থান বা লিঙ্গের পার্থক্য ছাড়াই দেশের প্রতি বিশেষ অবদানের স্বীকৃতিস্বরূপ এই সম্মাননা প্রদান করা হয়। ২০২০ সাল পর্যন্ত, ২৪ জন মরণোত্তর এবং ৯৭ জন অনাগরিক প্রাপক সহ ১২৭০ জনকে এই পুরস্কার প্রদান করা হয়েছে।


পদ্ম পুরস্কার কমিটি প্রতি বছর ভারতের প্রধানমন্ত্রী দ্বারা গঠিত হয় এবং পুরস্কারের জন্য সুপারিশগুলি ১ মে থেকে ১৫ সেপ্টেম্বরের মধ্যে জমা দেওয়া হয়। সুপারিশগুলি সমস্ত রাজ্য এবং কেন্দ্রশাসিত অঞ্চলের সরকারগুলির থেকে, সেইসাথে ভারত সরকারের মন্ত্রক, ভারতরত্ন এবং পদ্মবিভূষণ পুরস্কারপ্রাপ্তদের কাছ থেকে, শ্রেষ্ঠত্বের ইনস্টিটিউট, মন্ত্রী, মুখ্যমন্ত্রী এবং রাজ্যগুলির রাজ্যপাল, সংসদ সদস্যদের কাছ থেকে গৃহীত হয় । এবং ব্যক্তিগত ব্যক্তি। কমিটি পরে প্রধানমন্ত্রী ও রাষ্ট্রপতির কাছে তাদের সুপারিশ পেশ করেআরও অনুমোদনের জন্য। পুরস্কার প্রাপকদের ঘোষণা করা হয় ২৬ জানুয়ারি ভারতের প্রজাতন্ত্র দিবসে ।
প্রাপক

* পদ্মভূষণ প্রাপক (১৯৫৪–১৯৫৯)
* পদ্মভূষণ প্রাপক (১৯৬০–১৯৬৯)
* পদ্মভূষণ প্রাপক (১৯৭০–১৯৭৯)
* পদ্মভূষণ প্রাপক (১৯৮০–১৯৮৯)
* পদ্মভূষণ প্রাপক (১৯৯০–১৯৯৯)
* পদ্মভূষণ প্রাপক (২০০০–২০০৯)
* পদ্মভূষণ প্রাপক (২০১০–২০১৯)
* পদ্মভূষণ প্রাপক (২০২০-২০২৯)
গ্রন্থপঞ্জি

*
*
*
তথ্যসূত্র
বহিঃসংযোগ

*
*
*


বিষয়শ্রেণী:১৯৫৪-এ প্রবর্তিত পুরস্কার
বিষয়শ্রেণী:ভারতের বেসামরিক পুরস্কার ও সম্মাননা
বিষয়শ্রেণী:ভারতের জাতীয় পুরস্কার
প্যালিন্‌ড্রোমীয় মৌলিক সংখ্যা

প্যালিন্‌ড্রোমীয় মৌলিক সংখ্যা (Palindromic Prime) হল প্যালিন্‌ড্রোমীয় সংখ্যা এবং মৌলিক সংখ্যা এই দুই বৈশিষ্টের অধিকারী সংখ্যা। মজার ব্যাপার হল, প্যালিন্‌ড্রোম-ত্ব নির্ভর করে সংখ্যার ভিত্তির উপর আর মৌলিকত্বর সাথে ভিত্তির কোনো সম্পর্ক নেই। কয়েকটা প্যালিন্‌ড্রোমীয় মৌলিক সংখ্যা দেখা যাক।

:2, 3, 5, 7, 11, 101 131, 151, 181, 191, 313, 353, 373, 383, 727, 757, 787, 797, 919, 929, 10301, 10501, 10601, 11311, …

একটা জিনিস মনে হয় বোঝা গেছে। কোনো ৪ অঙ্কের সংখ্যা দেখা যাচ্ছে না। ২ অঙ্কের একটামাত্র সংখ্যা আছে, 11. তাহলে 11 দ্বারা বিভাজ্যতার ক্ষেত্রে একটা জিনিস বলা যায়। যদি কোনো প্যালিনড্রমিক সংখ্যার অঙ্কের সংখ্যা জোড় হয়, তাহলে তা 11 দ্বারা বিভাজ্য।

একটা ব্যাপার অবশ্য জানা যায়নি। ১০ ভিত্তিক প্যালিন্‌ড্রোমীয় মৌলিক সংখ্যার সংখ্যা কি অগুনতি কিনা। সবচেয়ে বড় ১০ ভিত্তিক প্যালিন্‌ড্রোমীয় মৌলিক সংখ্যার মান হল, যা ২০২১ সালের ১৮ অক্টোবর রায়ান প্রোপার ও সার্জ বালটভ নামে দুইজন আবিষ্কার করেন।

২ ভিত্তিক প্যালিন্‌ড্রোমীয় মৌলিক সংখ্যা গুলির কিছু বিশেষ নাম আছে। মের্সেন মৌলিক সংখ্যা, ফার্মা মৌলিক সংখ্যা এই শ্রেণীতে পড়ে। প্রথম কয়েকটা ২ ভিত্তিক প্যালিন্‌ড্রোমীয় মৌলিক সংখ্যা দেখা যাক,


২ ভিত্তিক:
11,101,111,10001,11111,1001001,1101011,
1111111,100000001,100111001,110111011,10010101001,
…

১০ ভিত্তিক:
3,5,7,17,31,73,107,127,257,313,443,1193,
…


ত্রয়ী প্যালিন্‌ড্রোমীয় মৌলিক নামে বিশেষ আর এক ধরনের সংখ্যা আছে, যেগুলো প্যালিন্‌ড্রোমীয়, মৌলিক এবং তার অঙ্ক গুলিও প্যালিন্‌ড্রোমীয় মৌলিক সংখ্যা। এধরনের একটি সংখ্যা হল 1011310+ 4661664 x 105652+ 1, যার অঙ্কের সংখ্যা হল, 11311. ১০ ভিত্তিক ত্রয়ী প্যালিন্‌ড্রোমীয় মৌলিক সংখ্যা গুলি অন্য কোন ভিত্তিতে প্যালিন্‌ড্রোমীয় হতে পারে।


বিষয়শ্রেণী:সংখ্যা
ওয়ারফারিন

স্টেরিওকেমিস্ট্রি

ওয়ারফারিনে একটি স্টেরিওসেনটার রয়েছে এবং দুটি এন্যানিয়েইওমেকারদের রয়েছে। এটি একটি রেসমেট, অর্থাৎ 1: 1 মিশ্রণ ( আর ) - এবং ( এস ) - ফর্ম:
ওয়ারফারিন

থাম্ব|স্টেরিওকেমিস্ট্রি ছাড়া কাঠামোগত সূত্র

ওয়ারফারিন (:en:Warfarin) জাতীয় প্রতি-তঞ্চক ইঁদুর মারা বিষ হিসাবে এক সময়ে বহু ব্যবহৃত।
কার্যপ্রণালী

ওয়ারফারিন (:en:Warfarin) জাতীয় প্রতি-তঞ্চক যা যকৃতে ভিটামিন কে এর কাজে বাধা দেয়। ফলতঃ ইঁদুর রক্ত তঞ্চনের অভাবে দেহাভ্যন্তরীণ রক্তক্ষরণে মারা যায়। সাধারণত খাবারে মিশিয়ে ব্যবহার হয় যাতে ইঁদুর বারবার এসে খায় ও বিষের মারাত্মক মাত্রা অতিক্রান্ত হয়।

উপসর্গ: বিষের জ্বালায় ভীষণ জলপিপাসা পায়।
অসুবিধা

প্রথমে ইঁদুর মারার জন্যই বিক্রী হলেও এখন ওয়ারফারিন বিষ হিসাবে ব্যবহারে অসুবিধা:
থাম্ব|দ্বিতীয় সারির ইঁদুর মারা বিষ Brodifacoum
# এখন আরো বেশি কার্যকর ইঁদুর মারা বিষ বাজারে এসে গেছে যেমন দ্বিতীয় সারীর সেঁকো বিষ Brodifacoum (কার্যপদ্ধতি ওয়ারফারিনের মতই)। এটি এখন বিশ্বের সর্বাধিক ব্যবহৃত ইঁদুর মারা বিষ।
# প্রতিরোধ (রেজিস্ট্যেন্স) : সাধারণ ইঁদুরদের মধ্যেই কিছ সংখ্যকের মধ্যে বিষক্রিয়া প্রতিরোধী জিন ছিল। ডমিন্যান্ট হলেও জিনটির সক্রিয় অ্যালিলটি আগে দুর্লভ ছিল। কিন্তু বিষ (Warfarin এবং Brodifacoum)ব্যবহারের পর দ্রুত ছড়িয়ে পড়ছে।
# ওয়ারফারিন এখন মানুষের ওষুধ- প্রতি-তঞ্চক বড়ি (oral anticoagulant) হিসাবে ব্যবহৃত।
বিষক্রিয়ার চিকিৎসা

ভুল করে মানুষ বা পোষ্য প্রাণী ওয়ারফারিন বিষ খেলে চিকিৎসা:
# রক্ত প্রদান (blood transfusion)
# পরিমিতভাবে ভিটামিন K খাওয়ানো
তথ্যসূত্র

বিষয়শ্রেণী:ইঁদুর মারা বিষ
বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ
প্যালিন্‌ড্রোমীয় সংখ্যা

প্যালিন্‌ড্রমীয় সংখ্যা হচ্ছে বিশেষ এক ধরনের সংখ্যা, যার অঙ্ক গুলি উল্টো করে লিখলেও সংখ্যাটি একই থাকে। 1013101 এরকম একটি সংখ্যা। প্যালিনড্রমিক শব্দটি প্যালিনড্রম থেকে এসেছে, যা সেই সমস্ত শব্দকে নির্দেশ করে, যাদেরকে উল্টো করে পড়লেও শব্দটি একই থাকে।যেমন তারিখ ৯-১০-২০১৯, দু দিক থেকেই তাই।

বাংলা কিছু উদহারন যেমনঃ

নিধুরাম রাধুনি

সুবললাল বসু

রমাকান্ত কামার

প্যালিনড্রোম বাক্য হল -

‘থাক রবি কবির কথা,’

‘বিরহে রাধা নয়ন ধারা হে রবি’ ,

‘কীর্তন মঞ্চ পরে পঞ্চম নর্তকী’ ,

‘মার কথা থাক, রমা।’

প্রথম দুটো রবীন্দ্রনাথ ঠাকুরের আর পরের দুটো দাদাঠাকুর শরৎ পণ্ডিতের বানানো। ‘কীর্তন মঞ্চ পরে পঞ্চম নর্তকী'- এই শব্দ টি এখনও পর্যন্ত সবচেয়ে বড় palindrome বাংলা ভাষায়!!

এই ব্যাপার টা যদি অঙ্ক দিয়ে বলতে হয় তবে উদাহরণ দিতে হবে

১২১,১৪৪১,৫৬৭৬৫ এরকম হাজারো আছে।

এই ব্যাপার টা যদি ইংলিশ দিয়ে বলতে হয় তবে উদাহরণ দিতে হবে

redivider, deified, civic, radar, level, rotor, kayak, reviver, racecar, madam, refer

প্যালিনড্রমিক সংখ্যা নিয়ে দুইটি মজার সমস্যা আছে।

* কোন সংখ্যা প্যালিনড্রমিক এবং মৌলিক? [2, 3, 5, 7, 11, 101, 131, 151, …]
* কোন সংখ্যা প্যালিনড্রমিক এবং পূর্ণ বর্গ সংখ্যা? [0, 1, 4, 9, 121, 484, 676, 10201, 12321, …]

একটা ব্যাপার মনে হয় না বললেও চলে। যেকোন ভিত্তিতে প্যালিনড্রমিক সংখ্যার মোট সংখ্যা অসীম।

* কোন সংখ্যার প্যালিনড্রমিক সংখ্যার সাথে উক্ত সংখ্যার বিয়োগফল শূণ্য।
*source:
*https://en.wikipedia.org/wiki/Palindrome
*https://examples.yourdictionary.com/palindrome-examples.html


সংখ্যা তত্ব

pl:Palindrom#Palindromy liczbowe
আন্তর্জাতিক টেলিযোগাযোগ ইউনিয়ন

থাম্ব|upright=1.5|আইটিইউ সেক্রেটারি জেনারেল এবং ব্যুরো ডিরেক্টরবৃন্দ
আন্তর্জাতিক টেলিযোগাযোগ ইউনিয়ন বা আইটিইউ টেলিযোগাযোগের ক্ষেত্রে বিভিন্ন রকম মান নির্ধারণের কাজ করে থাকে। এর সদর দপ্তর সুইজারল্যান্ডের জেনেভাতে। এটি টেলিযোগাযোগের ক্ষেত্রে এখন পর্যন্ত প্রায় ২০০০ ধরনের মান নির্ধারণের কাজ করেছে। মে ১৭,১৮৬৫ সালে ফ্রান্সের প্যারিসে আন্তর্জাতিক টেলিগ্রাফ ইউনিয়ন নামে এটি কাজ শুরু করে। এর ফলে সংস্থাটি জাতিসংঘের সবচেয়ে পুরাতন অঙ্গ সংগঠনের মর্যাদা পেয়েছে। মূলত এই সংস্থাটি বিভিন্ন দেশের মধ্যে টেলিযোগাযোগ সম্পর্কিত সমঝোতার উপর ভিত্তি করে তৈরি মান অনুমোদন করে। এই সমঝোতা সংক্রান্ত চুক্তি স্বাক্ষরকারী দেশগুলো এইসব নিয়ম বা অনুমোদিত মান মেনে চলার ক্ষেত্রে আইনত বাধ্য থাকে। এছাড়াও আইটিইউ এর দুইটি সহযোগী সংস্থা চুক্তিভিত্তিক সিদ্ধান্তের বাইরে বিভিন্ন ধরনের সুপারিশ, অভিযোগ, অভিমত তৈরি এবং যাচাই বাছাই করে থাকে। এরা হল:
আরও দেখুন

* আইটিইউ টেলিযোগাযোগ প্রমিতকরণের শাখা
* আইটিইউ রেডিওযোগাযোগ প্রমিতকরণের শাখা
তথ্যসূত্র
বহিঃসংযোগ

* ITU official site
* History of ITU Portal (official site)
* ITU Telecom World 2011
* ITU defines the future of mobile communications
* U.N. Summit to Focus on Internet – Washington Post article about ICANN and the United Nations' ITU relationship


বিষয়শ্রেণী:প্রযুক্তি
বিষয়শ্রেণী:টেলিযোগাযোগ
বিষয়শ্রেণী:ইন্টারনেট পরিচালনা প্রতিষ্ঠান
বিষয়শ্রেণী:জাতিসংঘ উন্নয়ন গ্রুপ
বিষয়শ্রেণী:জাতিসংঘের বিশেষায়িত সংস্থা
মুকুন্দরাম চক্রবর্তী

মুকুন্দরাম চক্রবর্তী ( ১৫০০–১৫৫১ খ্রিষ্টাব্দ) একজন মধ্যযুগীয় বাঙালি কবি।

আনুমানিক ১৫৭৫ সালে বর্ধমান রাজের ডিহিদার মামুদ শরিফের অত্যাচারের কারণে মুকুন্দরাম তাঁর পৈতৃক নিবাস ত্যাগ করতে বাধ্য হন এবং ব্রাহ্মণ শাসক বীর বাঁকুড়া রায়ের আশ্রয় ও পৃষ্ঠপোষকতা পান, যিনি মেদিনীপুরের ব্রাহ্মণভূম এলাকায় শাসন করতেন এবং দেবী চণ্ডীর ভক্ত ছিলেন। বাঁকুড়া রায় মুকুন্দরামকে তাঁর পুত্রের গৃহশিক্ষক নিযুক্ত করেন। পরবর্তীতে আড়রার জমিদার রঘুনাথ রায়ের সভাকবিরূপে চণ্ডীমঙ্গল কাব্য রচনা করেন, যার জন্য তিনি 'কবিকঙ্কণ' উপাধিতে ভূষিত হন। কবিকঙ্কণ অর্থ যে কবি হাতে অথবা পায়ে ঘুঙুর পরে গান করতেন, অর্থাৎ মঙ্গলকাব্যের পেশাদার গায়ক।

তাঁর সবচেয়ে বিখ্যাত রচনা চণ্ডীমঙ্গল মধ্যযুগীয় বাংলার সামাজিক-রাজনৈতিক পটভূমির একটি ভাষ্য। সেখানে তিনি একজন দরিদ্র শিকারী কল্লাকেতু ও একজন ধনী বণিক ধনপতি এবং তাঁদের স্ত্রীদের কাহিনির আশ্রয়ে নিজের জীবনের ভ্রমণ ও কষ্টগুলোকে বর্ণনা করেছেন, যাঁদের উভয়েই বিপদে আটকা পড়ে এবং পরবর্তীকালে দেবী অভয়া বা চণ্ডী উদ্ধার তাঁদের উদ্ধার করেন, তাঁরা উভয়ই লোকদেবদেবী। চণ্ডীমঙ্গল মধ্যযুগীয় বাংলায় বিদ্যমান জটিল সামাজিক কাঠামোর একটি সমৃদ্ধ ও বিশদ বিবরণ প্রদান করে।

তিনি তার কাব্যে উপন্যাসের বীজ বপন করেছেন। আধুনিক যুগের সাহিত্য সমালোচকগণ তার সম্পর্কে বলেছেন - ' মুকুন্দরাম চক্রবর্তী মধ্যযুগে জন্মগ্রহণ না করে আধুনিক যুগে জন্মগ্রহণ করলে কাব্য না লিখে উপন্যাস লিখতেন'। যদি এমন কোন গ্রন্থের নাম করতে হয় যাতে আধুনিক কালের, উপন্যাসের,রস কিছু পরিমাণে মেলে যেমন- নিপুণ পর্যবেক্ষণ, সহৃদয়তা, জীবনে আস্থা, ব্যাপক অভিজ্ঞতা সবই যথোচিত পরিমাণে বর্তমান।
তথ্যসূত্র

বিষয়শ্রেণী:মঙ্গলকাব্যের কবি
বিষয়শ্রেণী:মধ্যযুগের কবি
বিষয়শ্রেণী:বাংলা ভাষার কবি
বিষয়শ্রেণী:বর্ধমান জেলার ব্যক্তি
বিষয়শ্রেণী:বাঙালি কবি
বিষয়শ্রেণী:১৬শ শতাব্দীর বাঙালি কবি
বিষয়শ্রেণী:বাঙালি লেখক
বিষয়শ্রেণী:বাঙালি পুরুষ কবি
বিষয়শ্রেণী:বর্ধমানের ব্যক্তি
বিষয়শ্রেণী:পশ্চিমবঙ্গের কবি
বিষয়শ্রেণী:বাঙালি হিন্দু
বিষয়শ্রেণী:বাংলা ভাষার লেখক
কোয়েন্টিন টারান্টিনো

কোয়েন্টিন জেরোম ট্যারান্টিনো () (জন্ম: ২৭শে মার্চ, ১৯৬৩) মার্কিন চলচ্চিত্র পরিচালক, প্রযোজক, চিত্রনাট্যকার এবং অভিনেতা। তিনি যুক্তরাষ্ট্রের টেনেসি রাজ্যের নক্সভিল-এ জন্ম গ্রহণ করেন। অনেকের কাছে তিনি "কিউ" নামে পরিচিত। ১৯৯১ সালের জানুয়ারিতে রিজারভয়ার ডগ্‌স নামক চলচ্চিত্রের মাধ্যমে তার ব্যাপক পরিচিতি সৃষ্টি হলেও আসলে তার পরিচালনা এবং অভিনয় জীবনের শুরু ১৯৮৭ সালে মাই বেস্ট ফ্রেন্ড্‌স বার্থডে ছবির মাধ্যমে। তিন বছর পরে তার পাল্প ফিকশন এর মত স্বকীয়তায় ভাস্বর অন্যধারার ছবি নির্মাণ করেন। এই ছবিটি শ্রেষ্ঠ চলচ্চিত্র হিসেবে পুরস্কারের জন্য অস্কার মনোনয়ন পায়। একই সাথে তিনি সেরা মৌলিক চিত্রনাট্য-এর জন্য অস্কার পুরস্কার লাভ করেন। তিনি বহু পুরস্কার লাভ করেন। এদের মধ্যে উল্লেখযোগ্য হলো দুইটি অস্কার, দুইটি গোল্ডেন গ্লোব, দুইটি বাফটা এবং পাম ডিওর।
চলচ্চিত্রসমূহ

পরিচালক হিসেবে

* রিজারভয়ার ডগ্‌স (১৯৯২)
* পাল্প ফিকশন (১৯৯৪)
* জ্যাকি ব্রাউন (১৯৯৭)
* কিল বিল ১ (২০০৩)
* কিল বিল ২ (২০০৪)
* সিন সিটি (বিশেষ অতিথি পরিচালক হিসেবে) (২০০৫)
* ডেথ প্রুফ (২০০৭)
* ইনগ্লোরিয়াস বাস্টার্ডস (২০০৮)
* জ্যাঙ্গো আনচেইন্ড (২০১২)
* দ্য হেইটফুল এইট (২০১৫)
* ওয়ান্স আপন এ টাইম ইন হলিউড (২০১৯)
তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:জার্মান ভাষার চলচ্চিত্র পরিচালক
বিষয়শ্রেণী:ফরাসি ভাষার চলচ্চিত্র পরিচালক
বিষয়শ্রেণী:টেনেসির অভিনেতা
বিষয়শ্রেণী:টেনেসির পরিচালক
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন পুরুষ চিত্রনাট্যকার
বিষয়শ্রেণী:মার্কিন টেলিভিশন অভিনেতা
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:লেজিওঁ দনর প্রাপক
বিষয়শ্রেণী:পাল্ম দর বিজয়ী
বিষয়শ্রেণী:শ্রেষ্ঠ মৌলিক চিত্রনাট্য বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ মৌলিক চিত্রনাট্য বিভাগে বাফটা পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা চিত্রনাট্যকার) বিজয়ী
বিষয়শ্রেণী:ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:এম্পায়ার পুরস্কার বিজয়ী
বিষয়শ্রেণী:সিসিলীয় বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর মার্কিন চিত্রনাট্যকার
বিষয়শ্রেণী:২১শ শতাব্দীর মার্কিন চিত্রনাট্যকার
বিষয়শ্রেণী:২০শ শতাব্দীর মার্কিন পুরুষ লেখক
বিষয়শ্রেণী:মার্কিন নাস্তিক
বিষয়শ্রেণী:ইসরায়েলে মার্কিন প্রবাসী
বিষয়শ্রেণী:পাল্ম দর বিজয়ী চলচ্চিত্রের পরিচালক
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:শ্রেষ্ঠ পরিচালক বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:ক্যালিফোর্নিয়ার চিত্রনাট্যকার
বিষয়শ্রেণী:সম্মানসূচক সেজার প্রাপক
বিষয়শ্রেণী:২১শ শতাব্দীর মার্কিন পুরুষ লেখক
বিষয়শ্রেণী:২১শ শতাব্দীর মার্কিন ব্যবসায়ী
এরিশ ফন স্ট্রোহাইম

এরিশ ফন স্ট্রোহাইম (২২শে সেপ্টেম্বর, ১৮৮৫ - ১২ই মে, ১৯৫৭) নির্বাক যুগের অস্ট্রীয় চলচ্চিত্র অভিনেতা। পরিচালক হিসেবেও তিনি খ্যাতি অর্জন করেছেন। তিনি ঔদ্ধত্যপূর্ণ জার্মান চরিত্রে অভিনয়ের জন্য পরিচিতি পান। একজন অভিনেতা হিসেবে, তিনি "যে মানুষকে আপনি ঘৃণা করতে ভালবাসেন" হিসেবে পরিচিত। অনেক দুর্বৃত্ত চরিত্রে অভিনয় করাই এর কারণ।
পরিচালিত চলচ্চিত্রসমূহ

* Blind Husbands (১৯১৯)
* The Devil's Passkey (১৯২০)
* Foolish Wives (১৯২২)
* Merry-Go-Round (১৯২৩)
* Greed (১৯২৪)
* The Merry Widow (১৯২৫)
* The Wedding March (১৯২৮)
* The Honeymoon (১৯২৮)
* Queen Kelly (১৯২৯)
* Walking Down Broadway aka Hello, Sister (১৯৩৩)
তথ্যসূত্র
বহিঃসংযোগ

* এরিশ ফন স্ট্রোহাইম - রটেন টম্যাটোস
*
* All about Erich


বিষয়শ্রেণী:১৮৮৫-এ জন্ম
বিষয়শ্রেণী:১৯৫৭-এ মৃত্যু
বিষয়শ্রেণী:অস্ট্রীয় চলচ্চিত্র পরিচালক
বিষয়শ্রেণী:ইহুদি চলচ্চিত্র পরিচালক
বিষয়শ্রেণী:ইহুদি অভিনেতা
বিষয়শ্রেণী:অস্ট্রীয় চলচ্চিত্র অভিনেতা
বিষয়শ্রেণী:অস্ট্রীয়-মার্কিনী
বিষয়শ্রেণী:অস্ট্রীয় ইহুদি বংশোদ্ভূত মার্কিন ব্যক্তি
বিষয়শ্রেণী:অস্ট্রীয় ইহুদি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন নির্বাক চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন ইহুদি অভিনেতা
বিষয়শ্রেণী:জার্মান ভাষার চলচ্চিত্র পরিচালক
বিষয়শ্রেণী:ইংরেজি ভাষার চলচ্চিত্র পরিচালক
বিষয়শ্রেণী:ফ্রান্সে ক্যান্সারে মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২০শ শতাব্দীর অস্ট্রীয় অভিনেতা
বিষয়শ্রেণী:অস্ট্রীয় রোমান ক্যাথলিক
বিষয়শ্রেণী:ক্যালিফোর্নিয়ার চলচ্চিত্র পরিচালক
কিয়োশি কুরোসাওয়া

কিয়োশি কুরোসাওয়া (জন্ম: ১৯ জুলাই ১৯৫৫) জাপানি চলচ্চিত্র পরিচালক, চিত্রনাট্যকার, চলচ্চিত্র সমালোচক এবং টোকিও ইউনিভার্সিটি অব দি আর্টসের অধ্যাপক। বিভিন্ন ধারার চলচ্চিত্রে কাজ করলেও তিনি জাপানি ভীতিপ্রদ চলচ্চিত্র নির্মাণের জন্য বিখ্যাত। তার পরিচালিত কাইরো (২০০১) চলচ্চিত্রে ৫১তম কান চলচ্চিত্র উৎসবে আঁ সেরতাঁ র‍্যগার শাখায় এবং ২০০৩ সালের আকারুই মিরাই (Akarui Mirai) ৫৬তম কান চলচ্চিত্র উৎসবের মূল প্রতিযোগিতার জন্য মনোনীত হয়। তার নির্মিত টোকিও সোনাতা (২০০৮) চলচ্চিত্রটি ৬১তম কান চলচ্চিত্র উৎসবের আঁ সেরতাঁ র‍্যগার শাখায় প্রি দ্যু জুরি অর্জন করে এবং তিনি ২০১৫ সালের কিশিবে নো তাবি (Kishibe no Tabi) চলচ্চিত্রের জন্য ৬৮তম কান চলচ্চিত্র উৎসবের আঁ সেরতাঁ র‍্যগার শাখার শ্রেষ্ঠ পরিচালকের পুরস্কার লাভ করেন। তার ২০১৭ সালের সানপো সুরু শিনরিয়াকুশা (Sanpo Suru Shinryakusha) চলচ্চিত্রটি ৭০তম কান চলচ্চিত্র উৎসবের আঁ সেরতাঁ র‍্যগার শাখায় মনোনীত হয় এবং তিনি এই চলচ্চিত্রের জন্য শ্রেষ্ঠ পরিচালক বিভাগে জাপান একাডেমি চলচ্চিত্র পুরস্কারের লাভ করেন। তিনি ২০২০ সালের সুপাই নো সুমা (Supai no tsuma) চলচ্চিত্রের জন্য ৭৭তম ভেনিস চলচ্চিত্র উৎসব থেকে শ্রেষ্ঠ পরিচালক বিভাগে সিলভার লায়ন অর্জন করেন।
পুরস্কার ও মনোনয়ন
তথ্যসূত্র
বহিঃসংযোগ

*


বিষয়শ্রেণী:১৯৫৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:জাপানি চলচ্চিত্র পরিচালক
বিষয়শ্রেণী:জাপানি চলচ্চিত্র সমালোচক
বিষয়শ্রেণী:জাপানি চিত্রনাট্যকার
বিষয়শ্রেণী:রিক্কো বিশ্ববিদ্যালয়ের প্রাক্তন শিক্ষার্থী
বিষয়শ্রেণী:শ্রেষ্ঠ পরিচালক বিভাগে রৌপ্য সিংহ বিজয়ী
বিষয়শ্রেণী:পার্পল রিবন পদক প্রাপক
পাংক রক

পাংক রক একটি রক আন্দোলন। এই রক আন্দোলন ১৯৭৬-১৯৭৭ সালের দিকে মার্কিন যুক্তরাষ্ট্র, যুক্তরাজ্য ও অস্ট্রেলিয়ায় জনপ্রিয় হয়ে ওঠে। দ্যা ক্ল্যাশ, জেনারেশান এক্স, দ্যা জ্যাম, দ্যা র‌্যামোনেস এসব ব্যান্ড এই আন্দোলনে গুরুত্বপূর্ণ ভূমিকা পালন করে। অধিকাংশ পাঙ্ক রক গ্রুপ প্রবল ভাবে রাজনৈতিক এবং প্রচলিত ধ্যান-ধারণা বিরোধী মানসিকতা ধারণ করে। এধরনের প্রায় সব গ্রুপই বামপন্থী। কেউ কেউ আবার নৈরাজ্যবাদী।

১৯৯০-এর দশকে মূলধারার সঙ্গীতে পুনরায় পাংক রকের উত্থান ঘটে। গ্রিন ডে, দ্য অফস্প্রিং ও ব্লিংক-১৮২ এই ধারার জনপ্রিয়তা বাড়িয়ে তুলে।
]]
বহিঃসংযোগ

বিষয়শ্রেণী:রক সঙ্গীত
বিষয়শ্রেণী:১৯৭০-এর দশকের সঙ্গীত
বিষয়শ্রেণী:নিউ ইয়র্ক শহরের সংস্কৃতি
বিষয়শ্রেণী:১৯৬০-এর দশকের নতুন শব্দ
উইলিয়াম হার্শেল

ডান|থাম্ব|স্যার ফ্রিডরিশ উইলিয়াম হার্শেল
স্যার ফ্রিডরিশ উইলিয়াম হার্শেল (; ; নভেম্বর ১৫, ১৭৩৮ - আগস্ট ২৫, ১৮২২) একজন জার্মান বংশদ্ভুত ইংরেজ জ্যোতির্বিজ্ঞানী এবং সুরকার। ইউরেনাস গ্রহ আবিকারের মধ্যদিয়ে তিনি পরিচিতি এবং বিখ্যাত হন। এছাড়াও অবলোহিত বিকিরণ (Infrared) সহ আরও বিভিন্ন জ্যোতির্বিদ্যা সম্পর্কিত আবিষ্কার রয়েছে।
শৈশব ও কর্মজীবন

উইলিয়াম হার্শেলের বাবা জার্মানির হ্যানোভারে সেনাবাহিনীর ব্যান্ডে বাজনা বাজাতেন। ১৭৫৭ সালে হার্শেলকে ইংল্যান্ডে পাঠানো হয়। পশ্চিম ইংল্যান্ডের বাথে তিনি সঙ্গীত শিক্ষক হয়ে ওঠেন।হার্শেল মননশীল ভাবে কৌতূহলী মানুষ ছিলেন। তার পেশা তাকে সুর-শাস্ত্রের তত্ত্ব সম্পর্কে উৎসাহিত করে তোলে এবং তিনি অঙ্ক শেখেন। এর পর তার আলোক-বিজ্ঞান ও জ্যোতির্বিদ্যায় উৎসাহ তৈরি হয়। বাজার-চলতি দূরবীক্ষণ যন্ত্র পছন্দ না হওয়ায় তিনি নিজেই তা বানাতে শুরু করেন। বোন ক্যারোলিনের সঙ্গে তিনি নক্ষত্ররাজি সম্পর্কে সামগ্রিক সমীক্ষা শুরু করেন।তারার সঙ্গে দূরত্ব কী ভাবে মাপা যাবে ? ধরা যাক আকাশে দু’টি তারা পরস্পরের খুব কাছাকাছি রয়েছে, তাদের মধ্যে একটি আমাদের কাছাকাছি রয়েছে, আর একটি দূরে। যে হেতু পৃথিবী সূর্যের চারদিকে ঘুরছে, তাই কাছের তারাটিকে দূরেরটির তুলনায় গতিশীল মনে হবে। এই ধারণাটি দিয়েছিলেন ইতালীয় বিজ্ঞানী গ্যালিলেও এবং হার্শেল কাছাকাছি থাকা দু’টি তারাকে নজর করা শুরু করলেন।১৭৮১ সালের ১৩ মার্চ তিনি একটি অদ্ভুত নীহারিকা লক্ষ্য করলেন, যেটি একটি ধূমকেতুও হতে পারে। সেটি ছিল সপ্তম গ্রহ ইউরেনাস। অনেক জ্যোতির্বিজ্ঞানী এর আগে এটা দেখে ভেবেছিলেন একটা একটা নক্ষত্র। হার্শেলই এটা প্রথম বার বার দেখেন এবং লক্ষ্য করেন এটা সরে সরে যাচ্ছে।এই আবিষ্কার হার্শেলকে বিখ্যাত করে দিল। রয়্যাল সোসাইটি অফ লন্ডন তাঁকে কোপলে মেডেল দিল। ইংল্যান্ডের রাজা তার পৃষ্ঠপোষক হলেন।হার্শেল তার আকাশ দেখা চালিয়ে গেলেন। তিনি প্রমাণ করলেন, আকাশে আমরা যে ছায়াপথ দেখি, তা আসলে আমাদের সৌরজগতেরই অংশ। এটা কোটি কোটি তারার সমষ্টি, আকারটা ইডলির মতো।একটি আবছা বস্তুর প্রতি হার্শেলের উৎসাহ তৈরি হল। এ জন্য তিনি একটি বড় দূরবীক্ষণ যন্ত্র তৈরি করলেন। ১৭৮৯ সালে ৪ ফুট লম্বা আয়না-সহ সেই যন্ত্রটি তৈরি হল। তিনি একটি ২০০০ নক্ষত্রের নীহারিকাপুঞ্জ খুঁজে পেলেন। ১৮৯৬ সালে তাদের কাজ সম্পূর্ণ হল এবং তা নিউ জেনারেল ক্যাটালগ ও ইনডেক্স ক্যাটালগে যুক্ত হল। সেখানে ১৫০০০বস্তুর কথা লিপিবদ্ধ হল। এর পুরোটাই দেখে পাওয়া গিয়েছিল। ফোটোগ্রাফির সাহায্য নেওয়া হয়নি।হার্শেলের কিছু ধারণা পরে ভুল প্রমাণিত হয়। সূর্যের কালো দাগগুলিকে তিনি গর্ত ভেবেছিলেন কিন্তু সেগুলো আসলে আগুনের শিখার মধ্যে দেখতে পাওয়া কৃষ্ণবর্ণ পাহাড় ছাড়া কিছু নয়।তার জীবনের শেষ দিকে হার্শেল উপলব্ধি করেন, অনেকগুলি কাছাকাছি থাকা নক্ষত্রজোড় আসেল যুক্ত হয়ে থাকা দু’টি তারা। এর একটি উদাহরণ, ক্যাস্টর, জেমিনির নক্ষত্রজোড়া। বারবার দেখে হার্শেল সিদ্ধান্তে পৌঁছন, যমজ তারাগুলি পরস্পরকে কেন্দ্র করে ঘুরছে প্রতি ৩৪২ বছরে। সেই প্রথম নিউটনের অভিকর্ষের সূত্রকে সৌর জগতের বাইরে, তারাদের জগতেও ক্রিয়াশীল দেখা যায়।
তথ্যসূত্র

বিষয়শ্রেণী:১৭৩৮-এ জন্ম
বিষয়শ্রেণী:১৮২২-এ মৃত্যু
বিষয়শ্রেণী:ইংরেজ জ্যোতির্বিজ্ঞানী
বিষয়শ্রেণী:জার্মান জ্যোতির্বিজ্ঞানী
বিষয়শ্রেণী:কপলি পদক বিজয়ী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:ইউরেনাস
বিষয়শ্রেণী:জার্মান লুথারান
বিষয়শ্রেণী:রয়েল সোসাইটির সভ্য
বিষয়শ্রেণী:রয়েল সুয়েডীয় বিজ্ঞান অ্যাকাডেমির সদস্য
বিষয়শ্রেণী:ইংল্যান্ডে জার্মান অভিবাসী
বিষয়শ্রেণী:ব্রিটিশ বৈজ্ঞানিক যন্ত্র নির্মাতা
বিষয়শ্রেণী:মার্কিন ফিলোসফিক্যাল সোসাইটির আন্তর্জাতিক সদস্য
সারগাম (প্রতিষ্ঠান)

সারগাম বাংলাদেশের সবচেয়ে পুরনো এবং সফল অডিও ক্যাসেট প্রযোজনাকারী প্রতিষ্ঠানগুলোর একটি। ১৯৮৫ সালে তৎকালীন পশ্চিম জার্মানি ফেরত এক বাংলাদেশীর উদ্যোগে এই সারগামের যাত্রা শুরু হয়। সারগাম-এর প্রথম প্রকাশিত অ্যালবাম অবসকিউর ব্যান্ডের ভলিউম ১।
ইতিহাস

প্রতিষ্ঠার পর থেকেই সারগাম বিভিন্ন ধরনের অ্যালবাম বের করত। তার মাঝে ব্যান্ড গান ছাড়াও আধুনিক, পপ, রবীন্দ্র, নজরুল সহ সব ধারার জনপ্রিয় সব শিল্পীদের অ্যালবাম বের করতো। এর পাশাপাশি সারগাম থেকে মাঝে মাঝে ইংরেজি অ্যালবামও বের হত।

এর ক্যাসেটের কোণায় অ্যালবামের সংখ্যা লেখা থাকতো যেমনঃ সারগাম ১, সারগাম ২। এর ফলে প্রকাশিত অ্যালবামটি সারগামের কত তম অ্যালবাম সেটা সহজে বুঝা যেতো।
বাংলা ব্যান্ডের পৃষ্ঠপোষকতা

বাংলা গানে ব্যান্ডের পথচলা সারগামের হাত ধরে শুরু হয় এবং অন্যতম পৃষ্ঠপোষক হিসেবে এর নাম সবচেয়ে উল্লেখ্যযোগ্য। বাংলাদেশে মেটাল ধারাকে জনপ্রিয় এবং প্রতিষ্ঠিত করতে সারগামের ভূমিকা অবিস্মরণীয়।

সারগাম প্রযোজনা করেছে এমন ব্যান্ডের তালিকাঃ
* অবসকিউর
* সোল্‌স
* চাইম
* আর্ক
* ওয়ারফেজ
* নোভা
* রেঁনেসা
* প্রমিথিউস
* মাইলস
* এলআরবি
* উইনিং
* ফিলিংস
* মনিটর
* উইনডস
* শিঞ্জন
* মিউজিক টাচ
* লেসন
* ইভস
* সিম্ফনি ইত্যাদি
অ্যালবাম

সারগাম-এর প্রথম প্রকাশিত অ্যালবাম অবসকিউর ব্যান্ডের ভলিউম ১। এই অ্যালবামে ছিল মাঝ রাতে চাঁদ, ছাইরা গেলাম মাটির পৃথিবী, ভণ্ড বাবা সহ মোট ১২টি গান, যা তৎকালীন সময়ে খুবই জনপ্রিয় হয়েছিলো। এই অ্যালবামটি বাংলা ব্যান্ড গানের সর্বকালের সেরা অ্যালবামগুলোর একটি বিবেচনা করা হয়।

সারগাম থেকে অনেক ব্যান্ডের প্রথম অ্যালবাম বের হয়েছে, যারা পরবর্তিতে জনপ্রিয়তা পেয়েছে।


ব্যান্ডের পাশাপাশি জনপ্রিয় শিল্পীদের একক অ্যালবামেও ছিল সারগাম-এর আধিপত্য।
তথ্যসূত্র
আরোও দেখুন

* বাংলা ব্যান্ড

বিষয়শ্রেণী:১৯৮৫-এ প্রতিষ্ঠিত কোম্পানি
ক্যারি মুলিস

থাম্ব|TED এ ক্যারি মুলিস
ক্যারি ব্যাঙ্কস মুলিস (১৯৪৪–২০১৯) একজন নোবেল পুরস্কার বিজয়ী মার্কিন জীবন-রসায়নবিজ্ঞানী। তিনি পলিমার শৃঙ্খল বিক্রিয়া(PCR বা Polymerage Chain Reaction) পদ্ধতি আবিষ্কারের জন্য বিখ্যাত।
জন্ম এবং কর্মজীবন

ক্যারি মুলিস ১৯৪৪ সালের ২৮শে ডিসেম্বর মার্কিন যুক্তরাষ্ট্রের উত্তর ক্যারোলিনার লিনোয়াতে জন্মগ্রহণ করেন। কিন্তু তিনি বেড়ে ওঠেন দক্ষিণ ক্যারোলিনার কলাম্বিয়াতে। তিনি জর্জিয়া ইন্সটিটিউট অব টেকনোলজি থেকে রসায়নে ১৯৬৬ সালে ব্যাচেলর অব সায়েন্স ডিগ্রি অর্জন করেন। ১৯৭৩ সালে বার্কলেতে ইউনিভার্সিটি অব ক্যালিফোর্নিয়া, বার্কলে থেকে তিনি পিএইচ. ডি. ডিগ্রী অর্জন করেন। ১৯৯৩ সালে PCR পদ্ধতি আবিষ্কারের জন্য তিনি জাপান পুরস্কার এবং নোবেল পুরস্কার লাভ করেন। তিনি লা জোলা এবং ক্যালিফোর্নিয়ার অ্যান্ডারসন ভ্যালিতে তার স্ত্রী ন্যান্সির সাথে বসবাস করতেন।
গ্রন্থাবলী

তার রচিত Dancing Naked in the Mind Field(১৯৯৮) খুবই জনপ্রিয় একটি জীবনীকেন্দ্রিক রচনা। এই বইটি তিনি তার প্রিয়তমা স্ত্রী ন্যান্সি লায়ার কসগ্রোভ মুলিস এর নামে উৎসর্গ করেছেন এবং এর মুখবন্ধে তিনি যে বাক্যকটা লিখেছেন, তাতে স্ত্রীর প্রতি তার অথৈ ভালোবাসা যেন স্নিগ্ধ করে একচিলতে হেসেছে।
তথ্যসূত্র

বিষয়শ্রেণী:১৯৪৪-এ জন্ম
বিষয়শ্রেণী:নোবেল বিজয়ী রসায়নবিদ
বিষয়শ্রেণী:জাপান প্রাইজ বিজয়ী
বিষয়শ্রেণী:২০১৯-এ মৃত্যু
বিষয়শ্রেণী:নিউমোনিয়ায় মৃত্যু
বিষয়শ্রেণী:মার্কিন প্রাণরসায়নবিদ
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন জৈবপ্রযুক্তিবিদ
নীলক্ষেত

নীলক্ষেত বাংলাদেশের ঢাকা শহরের একটি এলাকা। এটির পূর্বে ঢাকা বিশ্ববিদ্যালয়, পশ্চিমে মিরপুর রোড ও ঢাকা নিউ মার্কেট, উত্তরে এলিফ্যান্ট রোড, এবং দক্ষিণে আজিমপুর ও বিজিবি/পিলখানা এলাকা অবস্থিত। বইয়ের বাজারের জন্য নীলক্ষেত বেশ পরিচিত।
নামকরণ

ব্রিটিশরা এদেশে আসার পর থেকেই ইউরোপিয়ানরা বিভিন্ন এলাকায় নীল চাষ শুরু করে। সেই সময় ঢাকার নীলক্ষেত এলাকার বিরাট প্রান্তরজুড়ে নীল চাষ করা হতো। দীর্ঘকাল ধরে সেই নীল চাষ চলে। সেই এলাকাটিতে নীল উৎপন্ন হতো প্রচুর। প্রচুর নীল উৎপন্ন হতো বলেই আজও নীলক্ষেতের নামের সাথে নীল শব্দটি জড়িয়ে আছে। লোকজন এলাকাটিকে চিনেছেও এ নামে। নীলক্ষেত এলাকার নামকরণ করা হয় নীলচাষের স্থান থেকে। যেসব জমিতে চাষাবাদ করা হয় সেই জমিকে ক্ষেত নামে অবহিত করা হয়। এটা বেশ আগের রীতি। নীল এবং চাষাবাদের ক্ষেত এই দুয়ের মিশ্রনে নাম হয় নীলক্ষেত।
ইতিহাস

আগে নীলক্ষেত এলাকায় কোন বসতি ছিল না। শুধুই নীল চাষ হতো। ১৮৪৭ সালের দিকে ঢাকায় ৩৭টি নীলকুঠি ছিল। তবে পরবর্তীতে নীলক্ষেত এলাকাটিতে বিশ্ববিদ্যালয়ের আবাসিক হলসহ আরো অনেক প্রতিষ্ঠান গড়ে উঠেছে।
বর্তমান অবস্থা

বর্তমানে এই এলাকাটি ঢাকা শহরের পুরাতন বই বেচা কেনার কেন্দ্রস্থল। এখানে শতাধিক বই এর দোকান রয়েছে, যা বই কেনা-বেচার ব্যবসায় জড়িত। তাছাড়া এখানে প্রকৌশল, বিজ্ঞান ও চিকিৎসা বিজ্ঞান সংক্রান্ত বিভিন্ন পাঠ্য পুস্তকের দোকানগুলিও অবস্থিত। ফটোকপি, ও প্রকাশনা ব্যবসায়-সংক্রান্ত অধিকাংশ দোকান নীলক্ষেতে অবস্থিত।
তথ্যসূত্র


বিষয়শ্রেণী:ঢাকার পাড়া